#



**ΕΛΛΗΝΙΚΗ ΔΗΜΟΚΡΑΤΙΑ**

 **ΕΠΙΜΕΛΗΤΗΡΙΟ ΧΙΟΥ**

**Ταχ. Δ/νση : Φιλ. Αργέντη 8 Χίος, 2 Σεπτεμβρίου 2016**

 **82 100 - Χίος Αριθμ. Πρωτ.**

**Τηλέφ. : (22710) 44330, 44331**

**ΦΑΞ : (22710) 44332**  **Προς: 1)κ. Γιάννη Μουζάλα**

**e-mail :** **epimelit@otenet.gr**Αν. Υπουργό Εσωτερικών

 **2)κ. Δημήτρη Βίτσα**

 Αν. Υπουργό Εθνικής Άμυνας

 Κοινοποίηση: 1) κ. Ανδρέα Μιχαηλίδη

 2)κ. Νότη Μηταράκη

 ΒΟΥΛΕΥΤΕΣ ΧΙΟΥ

Σε συνέχεια της από 4ης Αυγούστου επιστολής μας και δεδομένου ότι ουδεμία απάντηση λάβαμε έως σήμερα, επανερχόμαστε στο μείζον ζήτημα της **άμεσης αποσυμφόρησης του νησιού από τους υπεράριθμους πρόσφυγες.**

Όπως γνωρίζετε η Χίος φιλοξενεί **τουλάχιστον τρεις φορές μεγαλύτερο αριθμό προσφύγων από τη δυνατότητα των χώρων** που έχουν προβλεφθεί για αυτή τη χρήση εδώ και μήνες. Το τελευταίο διάστημα, κυρίως μετά το πραξικόπημα στη γείτονα χώρα, **όπως είχαμε εγκαίρως επισημάνει,** **υπάρχει μια αυξανόμενη ροή μεταναστών και προσφύγων** στο νησί μας ενώ το ενδεχόμενο να καταστρατηγηθεί η συμφωνία Τουρκίας –ΕΕ αποτελεί μία βραδυφλεγή βόμβα στα θεμέλια της κοινωνικής ειρήνης για τους ακρίτες.

Επανειλημμένως έχουμε ζητήσει :

* την άμεση αποσυμφόρηση των νησιών του Βορείου Αιγαίου
* την ενίσχυση του ανθρώπινου δυναμικού της Αστυνομίας και του Λιμενικού Σώματος
* την ενίσχυση των Υγειονομικών υπηρεσιών ,

καθώς η μεγάλη καθυστέρηση στην εξέταση των αιτημάτων ασύλου έχει δημιουργήσει **συνθήκες πρωτόγνωρες** για το νησί μας, ωστόσο –έως σήμερα- δεν υπάρχει καμία ανταπόκριση αλλά και κανένας –γνωστός τουλάχιστον- σχεδιασμός εκ μέρους της Κυβέρνησης με αποτέλεσμα το πρόβλημα να έχει λάβει εκρηκτικές διαστάσεις .

Τα φαινόμενα **παραβατικότητα**ς αυξάνονται καθημερινά και η κατάσταση που τείνει να διαμορφωθεί επιτάσσει άμεσες και ριζοσπαστικές λύσεις στην κατεύθυνση της απομάκρυνσης μεγάλου αριθμού (υπεράριθμων) προσφύγων, ώστε αφενός να βελτιωθούν οι συνθήκες διαβίωσης των ίδιων και αφετέρου να διασφαλισθεί η κοινωνική ειρήνη .

Παραμένουμε στη διάθεσή σας για οποιαδήποτε διευκρίνιση απαιτηθεί.

   Ο Πρόεδρος

 Γεώργιος Γεωργούλης

Χίος, το Νησί της ΜΑΣΤΙΧΗΣ

##